CELEX: 32015R0917
Language: sl
Date: 2015-06-15 00:00:00
Title: Izvedbena uredba Komisije (EU) 2015/917 z dne 15. junija 2015 o spremembi Priloge I k Uredbi (EU) št. 206/2010 o seznamih tretjih držav, njihovih ozemelj ali delov, iz katerih se odobri vnos nekaterih živali in svežega mesa v Evropsko unijo, ter o zahtevah za izdajo veterinarskih spričeval v zvezi z Bangladešem (Besedilo velja za EGP)

16.6.2015   
               
               
                  SL
               
               
                  Uradni list Evropske unije
               
               
                  L 149/11
               
            IZVEDBENA UREDBA KOMISIJE (EU) 2015/917
      z dne 15. junija 2015
      o spremembi Priloge I k Uredbi (EU) št. 206/2010 o seznamih tretjih držav, njihovih ozemelj ali delov, iz katerih se odobri vnos nekaterih živali in svežega mesa v Evropsko unijo, ter o zahtevah za izdajo veterinarskih spričeval v zvezi z Bangladešem
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Direktive Sveta 2004/68/ES z dne 26. aprila 2004 o določitvi predpisov v zvezi z zdravstvenim varstvom živali za uvoz v Skupnost in tranzit skozi Skupnost nekaterih živih parkljarjev, o spremembi direktiv 90/426/EGS in 92/65/EGS ter razveljavitvi Direktive 72/462/EGS (1), zlasti prvega in drugega pododstavka člena 3(1) Direktive,
      ob upoštevanju naslednjega:
      
                  (1)
               
               
                  Direktiva 2004/68/ES med drugim določa zahteve v zvezi z zdravjem živali za uvoz v Unijo in tranzit skozi Unijo živih kopitarjev. V skladu z navedenimi zahtevami se lahko uvoz živih kopitarjev v Unijo in tranzit skozi Unijo dovoli le iz tretjih držav, ki so na seznamu, ki ga pripravi Komisija.
               
            
                  (2)
               
               
                  Uredba Komisije (EU) št. 206/2010 (2) med drugim določa pogoje za vnos v Unijo pošiljk živih kopitarjev, ki pridejo iz odobrene ustanove, inštituta ali središča in so namenjene v odobreno ustanovo, inštitut ali središče, ki jih mora odobriti zadevna namembna država članica. Člen 3a(1)(b) Direktive določa tudi sezname tretjih držav, njihovih ozemelj ali delov, iz katerih je dovoljen vnos pošiljk takih živali v Unijo.
               
            
                  (3)
               
               
                  Uredba (EU) št. 206/2010 omogoča državam članicam, da odobrijo vnos takih pošiljk na svoje ozemlje le, če je zadevna država članica izvedla oceno tveganja za zdravje živali, ki ga predstavlja vsaka pošiljka, in če je tretja država na enem od seznamov iz člena 3a(1)(b).
               
            
                  (4)
               
               
                  Ciper je obvestil Komisijo in druge države članice v okviru Stalnega odbora za rastline, živali, hrano in krmo, da želi odobriti vnos pošiljke živih kopitarjev Elephas ssp. iz odobrene ustanove, inštituta ali središča v Bangladešu v odobreno ustanovo, inštitut ali središče na Cipru.
               
            
                  (5)
               
               
                  Ciper je izvedel oceno tveganja za zdravje živali, ki ga predstavlja točno določena pošiljka, in poleg tega z zadovoljivim rezultatom ocenil skladnost ustanove, središča ali inštituta v Bangladešu s pogoji iz člena 3c(2) Uredbe (EU) št. 206/2010.
               
            
                  (6)
               
               
                  Ker Bangladeš ni vključen na nobenega od seznamov iz člena 3a(1)(b) Uredbe (EU) št. 206/2010 kot tretja država, iz katere je dovoljen vnos pošiljk navedenih živali v Unijo, je Ciper zaprosil, naj se Bangladeš doda na seznam tretjih držav, njihovih ozemelj ali delov iz dela 1 Priloge I k Uredbi (EU) št. 206/2010, da se omogoči vnos živih kopitarjev Elephas ssp. iz odobrene ustanove, inštituta ali središča v Bangladešu v odobreno ustanovo, inštitut ali središče na Cipru.
               
            
                  (7)
               
               
                  Ob upoštevanju razmer v zvezi z zdravstvenim stanjem živali v Bangladešu, ocene tveganja za zdravje živali, povezanega s točno določeno pošiljko, in skladnosti odobrene ustanove, inštituta ali središča s pogoji Unije, bi morala odobritev veljati samo za del ozemlja Bangladeša.
               
            
                  (8)
               
               
                  Zato je primerno spremeniti seznam tretjih držav, njihovih ozemelj ali delov iz dela 1 Priloge I k Uredbi (EU) št. 206/2010 in za omejeno časovno obdobje dodati Bangladeš, da se odobri samo vnos živih kopitarjev Elephas ssp. iz odobrene ustanove, inštituta ali središča v Bangladešu v odobreno ustanovo, inštitut ali središče na Cipru.
               
            
                  (9)
               
               
                  Del 1 Priloge I k Uredbi (EU) št. 206/2010 bi bilo treba ustrezno spremeniti.
               
            
                  (10)
               
               
                  Ker zahteva Cipra zadeva točno določeno pošiljko, bi bilo treba odobritev dodeliti samo za omejeno obdobje, da se omogoči ta vnos živih kopitarjev Elephas ssp. na Ciper.
               
            
                  (11)
               
               
                  Ukrepi iz te uredbe so v skladu z mnenjem Stalnega odbora za rastline, živali, hrano in krmo –
               
            SPREJELA NASLEDNJO UREDBO:
      Člen 1
      V delu 1 Priloge I k Uredbi (EU) št. 206/2010 se pred vnosom za Kanado vstavi naslednji vnos za Bangladeš:
      
         
                     „BD – Bangladeš (******)
                     
                  
                  
                     BD-0
                  
                  
                     Območje, ki ga zajema Chittagong Safari Park
                  
                  
                     TRE-A (*******)
                     
                  
                  
                      
                  
                  
                      
                  
               
      Člen 2
      Ta uredba začne veljati dan po objavi v Uradnem listu Evropske unije.
      Uporablja se do 17. avgusta 2015.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 15. junija 2015
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 139, 30.4.2004, str. 321.
      
         (2)  Uredba Komisije (EU) št. 206/2010 z dne 12. marca 2010 o seznamih tretjih držav, njihovih ozemelj ali delov, iz katerih se odobri vnos nekaterih živali in svežega mesa v Evropsko unijo, ter o zahtevah za izdajo veterinarskih spričeval (UL L 73, 20.3.2010, str. 1).
      
         (******)  Ta vnos velja do 17. avgusta 2015.
      
         (*******)  Izključno za žive kopitarje Elephas ssp. iz odobrene ustanove, inštituta ali središča v Bangladešu v odobreno ustanovo, inštitut ali središče na Cipru.“